Diari Oficial de la Generalitat Valenciana


Sumari del DOGV 9101, del 07-06-2021 (2021/5725)

RESOLUCIÓ de 13 de maig de 2021, de la Conselleria d'Educació, Cultura i Esport, per la qual es modifica l'autorització per canvi de titularitat al centre docent estranger Cambridge House Community College, de Rocafort.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9101

Data del DOGV
:   07-06-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/5725


Data del document
:   13-05-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 13 de maig de 2021, de la Conselleria d'Educació, Cultura i Esport, per la qual es modifica l'autorització per canvi de titularitat al centre docent estranger Cambridge House Community College, de Rocafort. [2021/5725]  
Antecedents de fet  
Primer. Mitjançant Resolució de data 13 de gener de 2003, de la Conselleria de Cultura i Educació, es va autoritzar l'obertura i funcionament del centre docent estranger Cambridge House Community College, amb número de codi 54227560, de Rocafort, la titularitat del qual correspon a Tracy Ibberson.  
  
Segon. En data 24 de juliol de 2003, es constitueix la societat limitada unipersonal Cambridge House Community College el soci únic de la qual és Tracy Elizabeth Grant Ibberson. Entre els immobles aportats a la constitució d'aquesta societat figura, entre altres, el centre d'ensenyament.  
  
Tercer. En data 8 de maig de 2017, mitjançant document notarial, Tracy Elizabeth Grant Ibberson «en la seua condició de soci únic de Cambridge House Community College, SL, va acordar (?) escindir una unitat patrimonial econòmica dotada de plena autonomia econòmica-financera i independent (?) quedant així configurades les següents branques d'activitat:  
- Cambrige House Comminity College, SL, continuarà duent a terme el desenvolupament de l'activitat d'ensenyament reglat i quant resulta complementari i accessori a aquest àmbit.  
- GTTI Gestiones Patrimoniales, SL, entitat de nova creació, beneficiària de l'escissió, l'objecte de la qual és l'activitat de gestió i administració del patrimoni immobiliari, adquirint els actius integrants de tal patrimoni, que queden així separats de l'activitat d'ensenyaments reglada».  
Amb base en el que s'ha exposat en aquest tercer paràgraf, el centre aporta contracte, de data 25 de febrer de 2018, pel qual GTT Gestiones Patrimoniales, SL, cedeix en arrendament a la mercantil Cambridge House Community College les instal·lacions del centre docent privat, entre altres locals, «per un termini mínim de quinze anys. Transcorregut el termini anteriorment descrit, l'arrendament podrà ser prorrogat tàcitament per períodes anuals, si cap de les parts comunica a l'altra amb quatre mesos d'antelació el seu desig de rescindir-lo».  
  
Quart. En data 25 de març de 2021, la titular del centre sol·licita canvi de la seua titularitat a favor de Cambridge House Community College, SL, aportant, a aquest efecte, acta de manifestacions, de data 23 de març de 2021, per la qual Tracy Elizabeth Grant Ibberson declara que «té cedida a la companyia mercantil Cambridge House Community College, SL, l'autorització relativa al centre docent estranger denominat Cambridge House Community College, de manera que l'entitat cessionària ha quedat subrogada en tots els drets i obligacions inherents a l'explotació del citat centre educatiu davant l'Administració educativa».  
  
  
Fonaments de dret  
  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016 l'òrgan competent per a dictar la present resolució és el secretari autonòmic d'Educació i Formació Professional.  
2n. El règim jurídic aplicable als centres docents estrangers és el Reial decret 806/1993, de 28 de maig, règim de centres docents estrangers a Espanya.  
  
D'acord amb la disposició final tercera de l'esmentat text legal, les normes sobre autorització de centres docents privats que imparteixen ensenyaments no universitaris seran d'aplicació subsidiària per als centres privats estrangers compresos en l'àmbit d'aquest reial decret.  
  
A aquest efecte, resulta d'aplicació, subsidiàriament, el Reial decret 332/1992, de 3 d'abril, sobre autoritzacions de centres docents privats, per a impartir ensenyaments de règim general no universitaris.  
L'article 13.1.g de l'esmentat text legal estableix que, entre altres circumstàncies, es considerarà que donen lloc a la modificació de l'autorització (?) el canvi de titularitat del centre.  
Comprovat que la sol·licitud del centre reuneix els requisits exigits per la normativa vigent per a procedir a la modificació de la seua autorització per canvi de titularitat es procedeix a dictar la present resolució.  
  
De conformitat amb això, resolc:  
  
Primer  
Modificar l'autorització per canvi de titularitat al centre següent, en els termes i condicions que a continuació s'especifiquen:  
  
Codi:33291266  
Denominació genèrica del centre: centre docent privat estranger.  
Denominació específica del centre: Cambridge House Community College  
Anterior Titularitat: Tracy Ibberson.  
Nova titularitat: Cambridge House Community College, SL.  
Domicili: c/ Professorat Espanyol, núm. 1  
Localitat: Rocafort (46740)  
Província: València  
  
Segon  
La present resolució tindrà efectes des de la data en què es dicta la mateixa.  
La present resolució donarà lloc a les corresponents inscripcions en el Registre de centres docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
València, 13 de maig de 2021.- El secretari autonòmic d'Educació i Formació Professional: Miguel Soler Gracia.